KOMMISSIONENS FORORDNING (EF) Nr. 416/2007

af 22. marts 2007

om tekniske specifikationer for efterretninger for skippere i henhold til artikel 5 i Europa-Parlamentets og Rådets direktiv 2005/44/EF om harmoniserede flodinformationstjenester (RIS) på de indre vandveje i Fællesskabet

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets direktiv 2005/44/EF af 7. september 2005 om harmoniserede flodinformationstjenester (RIS) på de indre vandveje i Fællesskabet (1), navnlig artikel 5, og

ud fra følgende betragtninger:

I henhold til artikel 5 i direktiv 2005/44/EF skal der defineres tekniske specifikationer for efterretninger for skippere.

De tekniske specifikationer for efterretninger for skippere skal være baseret på de tekniske principper, der opstilles i bilag II til direktivet.

Der skal også tages behørigt hensyn til arbejdet i ekspertgruppen om efterretninger for skippere, der består af repræsentanter for myndighederne med ansvaret for gennemførelsen af efterretninger for skippere og officielle medlemmer af andre statslige organer samt observatører fra erhvervsgrenen.

De tekniske specifikationer, der behandles i nærværende forordning, afspejler den nuværende tekniske ekspertise på området. Erfaringerne med gennemførelsen af direktiv 2005/44/EF samt fremtidige tekniske specifikationer kan gøre det nødvendigt at ændre de tekniske specifikationer i overensstemmelse med artikel 5, stk. 2, i direktiv 2005/44/EF. Ved ændringer af de tekniske specifikationer skal der tages behørigt hensyn til arbejdet i ekspertgruppen om efterretninger for skippere.

UDSTEDT FØLGENDE FORORDNING:

Artikel 1

I denne forordning defineres de tekniske specifikationer for efterretninger for skippere. De tekniske specifikationer er indeholdt i bilaget til nærværende forordning.

Artikel 2

Denne forordning træder i kraft på dagen efter offentliggørelsen i Den Europæiske Unions Tidende.

(1) EUT L 255 af 30.9.2005, s. 152.

BILAG

Efterretninger for skippere

INDHOLDSFORTEGNELSE

1. Indledning

2. Datastandard

3. Vandstandsinformation

4. Distributionsmetode

5. Procedure for ændringer i referencetabellerne og XML-systemet for efterretninger for skippere

6. Meddelelsernes struktur og kodning i XML-format

6.1. Struktur i efterretninger for skippere

6.1.1. Almindelige oplysninger

6.1.2. Oversigt over XML-definition

6.1.3. Forklaring af tags

6.1.4. Forklaring af koder

6.1.4.1. Emnekoder i efterretninger for skippere

6.1.4.2. Forklaring af iskoder

6.1.4.3. Kodning af begrænsningsperioder

Tillæg: Specifikationer af eksempler på anvendelsen af efterretninger for skippere

Referencetabeller

XML Schema (XML_v2_7.xsd)

FORKORTELSER

ENC Electronic Navigational Chart (elektronisk søkort) FIS Fairway Information System (system for farvandsefterretninger) Indlands-ECDIS Elektronisk kortvisnings- og informationssystem for indlandssejlads GlW Gleichwertiger Wasserstand RNW Regulierungs-Niederwasser WGS 84 World Geodetic System 1984 (det verdensomspændende geodætiske system) XML Extended Markup Language

1. INDLEDNING

I det følgende beskrives de primære funktioner og ydelseskrav.

Systemet for farvandsefterretninger (FIS) indeholder geografiske, hydrologiske og administrative data, som skippere og redere bruger til at planlægge, gennemføre og overvåge en tur. FIS indeholder både dynamiske oplysninger (f.eks. vandstand, vandstandsprognoser osv.) og statiske oplysninger (f.eks. normale åbningstider for sluser og broer) vedrørende brugen af og status for infrastrukturen på indre vandveje og kan således bruges som grundlag for taktiske og strategiske beslutninger om sejlads.

De traditionelle kilder til FIS er f.eks. visuelle navigationshjælpemidler, efterretninger for skippere i papirform, radiomeddelelser og fastnettelefoner ved sluser. GSM-mobiltelefoner har bidraget med nye muligheder for stemme- og datakommunikation, men GSM er ikke tilgængelig alle steder og på alle tidspunkter. Skræddersyet FIS til vandveje kan leveres ved hjælp af radiotelefontjenester for indre vandveje, internet-tjenester eller elektroniske søkorttjenester (f.eks. indlands-ECDIS med ENC).

Følgende tekniske specifikationer for efterretninger for skippere omfatter regler for datatransmission af farvandsoplysninger via internet-tjenester.

Standardiseringen af efterretninger for skippere vil

— indeholde automatiske oversættelser af det væsentlige indhold i efterretningerne på alle de deltagende landes sprog

— indeholde en standardiseret struktur for datasæt i alle de deltagende lande for at lette integrationen af efterretninger i rejseplanlægningssystemerne

— udgøre en standard for vandstandsoplysninger

— være kompatibelt med datastrukturen i indlands-ECDIS med henblik på at lette integrationen af efterretninger for skippere i indlands-ECDIS

— lette dataudveksling mellem forskellige lande

— anvende standardsprogbrug kombineret med kodelister.

Det vil ikke være muligt at standardisere alle de oplysninger, der er indeholdt i efterretninger for skippere. En del af oplysningerne vil blive leveret som »fritekst« uden automatisk oversættelse. Den standardiserede del skal omfatte alle oplysninger, der er

— vigtige for sikkerheden ved sejlads på indre vandveje (for eksempel: forlist mindre fartøj i højre side af farvandet på Donau, flod-km 2 010)

— nødvendig til rejseplanlægning (for eksempel: lukning af sluser, reduktion af lodret frihøjde osv.).

Supplerende oplysninger (for eksempel: årsag til lukning af en sluse) kan angives som fritekst.

2. DATASTANDARD

Efterretninger for skippere skal udarbejdes i henhold til kapitel 6, definition af XML-meddelelser.

Med henblik på at kunne anvendes bredt indeholder XML-meddelelsesdefinitionen en lang række elementer. Meddelelsen er inddelt i enheder (tags), som afsnit, grupper, undergrupper og dataelementer. Brugen af fritekst i dataelementerne bør begrænses til et minimum. Når det er muligt, skal dataelementerne kodes (standardiseres). I XML-meddelelsesdefinitionen defineres strukturen i XML-meddelelsen og koderne. De standardiserede kodeværdier, en forklaring af disse samt oversættelsen til 23 sprog findes i referencetabellerne.

En XML-skabelon, XML-systemet, for efterretninger for skippere, som er baseret på XML-definitionen og de standardiserede kodeværdier, indeholder en fuldstændig definition af alle XML-elementer, herunder mulige formater og kodeværdier.

For at opnå en maskinlæsbar XML-meddelelse skal man udfylde de tomme felter i XML-systemet (fritekst) og vælge kodeværdierne fra listerne i XML-systemet.

Referencetabellerne og XML-systemet for efterretninger for skippere stilles til rådighed af Europa-Kommissionen på http://ec.europa.eu/transport/iw/index_en.htm.

3. VANDSTANDSINFORMATION

Vandstandsinformation har stor betydning for såvel rejseplanlægning som sikkerhed. I øjeblikket findes der ikke nogen fælles standard for referencer til vandstandsinformation (Tyskland benytter for eksempel GlW, »gleichwertiger Wasserstand«, Donau-kommissionen anbefaler RNW, Regulierungs Niederwasser, som er defineret en smule anderledes). Der henvises oftest til den lodrette frigang ved højvande, men nogle gange også ved lavere vandstand. Værdierne for profiler henviser til forskellige havniveauer eller til særlige referencepunkter). Derfor er det ikke muligt at integrere vandstandsoplysninger i systemer til automatisk fritrumsberegning.

Referencetabellerne for efterretninger for skippere indeholder en liste over profiler, der er relevant for indlandssejlads med tilhørende referenceværdier. Vandstandsinformationen i meddelelsen kan være baseret på nulpunktet i en profil, som man har gjort tidligere, og softwaren om bord kan beregne den absolutte højde ved at hjælp af referencedataene i de tekniske specifikationer.

4. DISTRIBUTIONSMETODE

Medlemsstaterne skal sikre, at efterretningerne for skippere leveres i henhold til de tekniske specifikationer i XML-format, der kan hentes på internet. For at give mulighed for at downloade noget bestemt bør internet-tjenesterne give mulighed for at vælge:

— et bestemt afsnit af en vandvej (farvandsafsnittets nummer i ID'en i henhold til tabel 1), eller

— en bestemt del af en vandvej defineret ved flod-km (farvandshektometeren i ID'en i henhold til tabel 1) for start- og slutpunktet

— et gyldighedstidspunkt (startdato og slutdato i henhold til tabel 1), og

— en publikationsdato for efterretningen (publikationsdato i henhold til tabel 1).

Efterretninger i henhold til denne standard kan desuden leveres via for eksempel

— WAP- (Wireless Application Protocol) tjenester

— e-mail-tjenester.

Dataudveksling mellem myndighederne anbefales. Alle myndigheder, der anvender denne standard, kan integrere efterretninger for skippere fra andre myndigheder og lande i deres egne tjenester. De deltagende parter (myndigheder) kan aftale proceduren for direkte push-pull-forsendelse af XML-meddelelser.

5. PROCEDURE FOR ÆNDRINGER I REFERENCETABELLERNE OG XML-SYSTEMET FOR EFTERRETNINGER FOR SKIPPERE

Forslag til ændringer af referencetabellerne eller XML-systemet skal indsendes til formanden for ekspertgruppen for efterretninger for skippere sammen med en forklaring af, hvorfor ændringen er nødvendig.

Formanden sender forslaget til ekspertgruppens medlemmer og til Europa-Kommissionen.

For ekspertgruppens vedkommende finder ændringsproceduren i kommissoriet for ekspertgruppen for efterretninger for skippere anvendelse.

Europa-Kommissionen vil foretage ændringen i henhold til de procedurer, der er fastlagt i RIS-direktivet. I disse tilfælde skal der tages behørigt hensyn til ekspertgruppens arbejde.

Hvis et forslag til ændring vedtages, offentliggøres de ajourførte referencetabeller og XML-systemet af Europa-Kommissionen på http://ec.europa.eu/transport/iw/index_en.htm.

6. MEDDELELSERNES STRUKTUR OG KODNING I XML-FORMAT

I dette kapitel beskrives strukturen og formateringen af standardiserede elektroniske meddelelser med efterretninger for skippere.

6.1. Struktur i efterretninger for skippere

6.1.1. Almindelige oplysninger

Efterretninger for skippere indeholder følgende informationsafsnit:

— identifikation af meddelelsen

— farvands- og trafikrelaterede meddelelser — vandstandsrelaterede meddelelser som: — vandstandsmeddelelser — meddelelser om mindste loddede dybde — meddelelser om lodret frigang — meddelelser om dæmningsstatus — meddelelser om udtømning — meddelelser om vandregime — meddelelser med vandstandsprognoser — meddelelser med prognoser for mindste loddede dybde — meddelelser om udledningsprognoser

— ismeldinger.

Figur 1

Struktur i meddelelser med efterretninger for skippere

En standardiseret meddelelse i XML-format indeholder således 4 forskellige afsnit:

1) meddelelsesidentifikation

2) farvands- og trafikrelaterede meddelelser

3) vandstandsrelaterede meddelelser

4) ismeldinger.

Normalt vil kun 2 afsnit i en meddelelse være udfyldt: identifikationsafsnittet og mindst et af afsnittene: farvands- og trafikrelaterede meddelelser, vandstandsrelaterede meddelelser eller ismeldninger (sammenblanding af afsnit eller forskellige typer af meddelelsesoplysninger er ikke tilladt).

Afsnittene om farvands- og trafikrelaterede meddelelser indeholder begrænsninger for et farvand(link) eller et objekt. Efterretninger for skippere vedrører et farvand eller et geografisk objekt (punkt). Hvis meddelelsen drejer sig om et objekt, skal farvandsafsnittet udfyldes med de tilhørende farvandsoplysninger uden afsnittet om begrænsning.

Hvis en meddelelse indeholder forskellige begrænsninger for forskellige målgrupper eller forskellige kommunikationsoplysninger for forskellige begrænsninger, kan flere farvands- og trafikrelaterede afsnit med samme nummer benyttes.

Afsnittet med vandstandsrelaterede meddelelser indeholder målinger for et objekt, normalt en tidevandsprofil.

Afsnittet med ismeldinger indeholder oplysninger om isforholdene for et farvand(link).

6.1.2. Oversigt over XML-definition

Dette afsnit indeholder en oversigt over definitionen af meddelelsen kodet i XML. Et XML-system for efterretninger for skippere med en fuldstændig definition af alle XML-elementer, herunder de mulige formater, offentliggøres på http://ec.europa.eu/transport/iw/index_en.htm.

Tabel 1

XML-definition

Nr. Tag (Group headers and closers are boldly printed) Description Mandatory Conditional Rule applicable <?xml version=«1.0» encoding=«iso-8859-1»?> <RIS_Message> Notice to Skippers 1s <identification> Identification section M 1 1.1 <from>String</from> Sender of the message M 1.2 <originator>Riza</originator> Originator (initiator) of the information in this message M 1.3 <country_code>CH</country_code> Country where message is valid M 1.4 <language_code>HU</language_code> Original language used in the textual info. (contents) M 1.5 <district>WaddenZee</district> District/Region within the specified country, where the message is applicable C 1.6 <date_issue> 20011231<date_issue> Date of editing C 1.7 <time_issue> 1145<time_issue> Time of editing C 1e </identification> 2s <ftm> Fairway and traffic related section C 1 2.1 <year> 2001</year> Year of first issuing of the notice M 2.2 <number> 9999</number> Number of the notice (per year) M 2.3 <serial_number> 99</serial_number> Serial no of notice (replacements and withdrawals) original notice: 00 M 2.4s <target_group> Target group information C 2.4.1 <target_group_code>ALL</target_group_code> Target group (vessel type) for this message M Default: all 2.4.2 <direction_code>ALL</direction_code> Upstream or downstream traffic, or both M Default: all 2.4e </target_group> 2.5 <subject_code>OBSTRU</subject_code> Subject code M 2.6s <validity_period> Overall period of validity M 2.6.1 <date_start> 20011231</date_start> Start date of validity period M 2.6.2 <date_end> 99999999</date_end> End date of validity period (indefinite: 99999999) M 2.6e </validity_period> 2.7 <contents>String</contents> Contents/notice text in original language C 2.8 <source>String</source> Notice source (authority) C 2.9 <reason_code>REPAIR</reason_code> Reason/justification of notice C 2.10s <communication> Communication channel information C 2.10.1 <reporting_code>INF</reporting_code> Reporting regime (information or duty to report) M 5 2.10.2 <communication_code>TEL</communication_code> Communication code (telephone, VHF etc.) M 5 2.10.3 <number>String</number> Telephone, VHF number, e-mail: address, URL or teletext C 5 2.10e </communication> 2.11s <fairway_section> Fairway section, also available for objects (no. 2.12) M 2 2.11.1s <geo_object> Geo information of fairway M 2.11.1.1 <id>String</id> Unique id of the fairway section (1x or 2x) M 2.11.1.2 <name> String </name> (Local) Name of the fairway section (f.e.: Rhine between bridge A and bridge B) M 2.11.1.3 <type_code>FWY</type_code> Type of geographical object M Default: FWY 2.11.1.4s <coordinate> Fairway section begin and end coordinates (2x) C 2.11.1.4.1 <lat> 42 34.1234 N</lat> M 5 2.11.1.4.2 <long> 123 45.1234 E</long> M 5 2.11.1.4e </coordinate> 2.11.1e </geo_object> 2.11.2s <limitation> Fairway section limitations C 2.11.2.1s <limitation_period> Limitation periods/intervals C 2.11.2.1.1 <date_start> 20011231</date_start> Start date of limitation period (overall) M 5 2.11.2.1.2 <date_end> 20011231</date_end> End date of limitation period C 2.11.2.1.3 <time_start> 1420</time_start> Start time of limitation period C 2.11.2.1.4 <time_end> 0500</time_end> End time of limitation period C 2.11.2.1.5 <interval_code>SAT</interval_code> Interval for limitation if applicable C 2.11.2.1.e </limitation_period> 2.11.2.2 <limitation_code>OBSTRU</limitation_code> Kind of limitation M 5 2.11.2.3 <position_code>AL</position_code> Position, which side M 5, default: all 2.11.2.4 <value> 3.14159</value> Value of limitation (i.e. max draught) C 2.11.2.5 <reference_code>NAP</reference_code> Value reference C 2.11.2.6 <indication_code>MAX</indication_code> C 2.11.2e </limitation> 2.11.e </fairway_section> 2.12s <object> Object section () C 3 2.12.1s <geo_object> Geo Information of object M 5 2.12.1.1. <id>String</id> Unique id of the geographical object M 5 2.12.1.2 <name>String</name> (Local) Name of the geographical object M 5 2.12.1.3 <type_code>FWY</type_code> Type of geographical object M 5 2.12.1.4s <coordinate> Object coordinates (1x) C 2.12.1.4.1 <lat> 42 34.1234 N</lat> M 5 2.12.1.4.2 <long> 123 45.1234 E</long> M 5 2.12.1.4e </coordinate> 2.12.1e 2</geo_object> 2.12.2s <limitation> Object limitation section C 2.12.2.1s <limitation_period> Limitation periods/intervals C 2.12.2.1.1 <date_start> 20011231</date_start> (see <fairway section>) M 5 2.12.2.1.2 <date_end> 20011231</date_end> C 2.12.2.1.3 <time_start> 1420</time_start> C 2.12.2.1.4 <time_end> 0500</time_end> C 2.12.2.1.5 <interval_code>SAT</interval_code> C 2.12.2.1e </limitation_period> 2.12.2.2 <limitation_code>OBSTRU</limitation_code> M 5 2.12.2.3 <position_code>AL</position_code> M 5, default: all 2.12.2.4 <value> 3.14159</value> C 2.12.2.5 <reference_code>NAP</reference_code> C 2.12.2.6 <indication_code>MAX</indication_code> C 2.12.2e </limitation> 2.12e </object> 2e </ftm> 3s <wrm> Water level related section C 1 3.1s <validity_period> Overall period of validity of water level message C 3.1.1 <date_start> 20011231</date_start> Start date of validity period M 5 3.1.2 <date_end> 20011231</date_end> End date of validity period M 5 3.1e </validity_period> 3.2s <geo_object> Geo Information of measurement location, tide gauge M 5 3.2.1 <id>String</id> (Waterway section) Unique id of the geographical object M 5 3.2.2 <name>String</name> (Pegelname) (Local) Name of the geographical object M 5 3.2.3 <type_code>FWY</type_code> Type of geographical object M 5, default: FWY 3.2.4s <coordinate> Object coordinates (1x or 2x) C 3.2.4.1 <lat> 42 34.1234 N</lat> M 5 3.2.4.2 <long> 123 45.1234 E</long> M 5 3.2.4e </coordinate> 3.2.e </geo_object> 3.3 <reference_code>NAP</reference_code> Value reference (measurement reference) C 6 3.4s <measure> Measurements (normal or predicted values) M 5 3.4.1 <predicted> 1</predicted> Predicted measurement (1) or real measurement (0) M 5 3.4.2 <measure_code>DIS</measure_code> Kind of water level related information M 5 3.4.3 <value> 314159</value> Value C 6 3.4.4 <difference> 314159</difference> Difference with previous measurement C 3.4.5 <barrage_code>OPD</barrage_code> Barrage status C 3.4.6 <regime_code>HIG</regime_code> Regime applicable C 3.4.7 <measuredate> 20011231</measuredate> Date of measurement M 5 3.4.8 <measuretime> 1420</measuretime> Time of measurement M 5 3.4e </measure> 3e </wrm> 4s <icem> Ice related section C 1 4.1s <validity_period> Overall period of validity of ice information C 4.1.1 <date_start> 20011231</date_start> Start of validity period M 5 4.1.2 <date_end> 20011231</date_end> End of validity period M 5 4.1e </validity_period> 4.2s <fairway_section> Fairway M 5 4.2.1 <geo_object> Geo Information of fairway location M 5 4.2.1.1 <id>String</id> Unique id of the fairway section (1x or 2x) M 5 4.2.1.2 <name>String</name> (Local) Name of the fairway section M 5 4.2.1.3 <type_code>FWY</type_code> Type of geographical object M 5, default: FWY 4.2.1.4 <coordinate> Fairway section begin and end coordinates (2x) C 4.2.1.4.1 <lat> 42 34.1234 N</lat> M 5 4.2.1.4.2 <long> 123 45.1234 E</long> M 5 4.2.1.4e </coordinate> 4.2.1e </geo_object> 4.2.2s <limitation> Fairway section limitations not applicable 4.2.2e </limitation> Fairway section limitations not applicable 4.2e </fairway_section> 4.3s <ice_condition> Ice conditions M 5 4.3.1 <measuredate> 20011231</measuredate> Date of measurement M 5 4.3.2 <measuretime> 1420</measuretime> Time of measurement M 5 4.3.3 <ice_condition_code>A</ice_condition_code> Condition code C 4 4.3.4 <ice_accessibility_code>A</ice_accessibility_code> Accessibility code C 4 4.3.5 <ice_classification_code>A</ice_classification_code> Classification code C 4 4.3.6 <ice_situation_code>A</ice_situation_code> Situation code C 4 4.3e </ice_condition> 4e </icem> </RIS_Message> Bestemmelser vedrørende tabel 1: 1. I en meddelelse skal mindst 2 afsnit være udfyldt: — identifikationsafsnittet (1) — et af afsnittene: — farvands- og trafikrelaterede meddelelser (2) — vandstandsrelaterede meddelelser (3) — ismeldinger (4). 2. Gruppe 2.11 (farvandsafsnittet) kan også benyttes til objektrelaterede meddelelser (No 2.12). 3. Gruppe 2.12 (objekter) kan ikke bruges til farvandsrelaterede meddelelser (No 2.11). 4. I gruppe 4.3 skal mindst et af de valgfri elementer 4.3.3 til 4.3.6 udfyldes. 5. Hvis en valgfri gruppe indeholder obligatoriske undergrupper eller elementer, er disse kun obligatoriske, hvis gruppen på det højere niveau anvendes. 6. Kun obligatorisk for vandstand og lodret frigang.

6.1.3. Forklaring af tags

Betydningen af de forskellige tags, der anvendes i XML-definitionen, beskrives på siden »Tags« i referencetabellerne for efterretninger for skippere på http://ec.europa.eu/transport/iw/index_en.htm.

6.1.4. Forklaring af koder

Betydningen af de forskellige koder, der anvendes i XML-definitionen, beskrives i referencetabellerne for efterretninger for skippere på http://ec.europa.eu/transport/iw/index_en.htm. Formater og mulige værdier for alle XML-elementer beskrives i XML-systemet for efterretninger for skippere på http://ec.europa.eu/transport/iw/index_en.htm.

— Efterretninger for skippere kan opdeles i to kategorier, nemlig URGENT (haster) og NOT URGENT (haster ikke). Hastemeddelelser indeholder altid en begrænsning på skibstrafikken. Derfor skal der være en eller flere poster i afsnittet begrænsninger. Hvis der ikke er noget afsnit om begrænsninger, er der ikke tale om en hastemeddelelse.

— Koordinater med bredde- og længdegrader er baseret på WGS 84 og angives i grader og minutter med mindst tre, men helst fire decimaler (dd mm.mmmm N, ddd mm.mmmm Ø).

— Decimaler i numeriske felter angives med et . (punktum). Der bruges ikke tusindadskillere.

— Kun enhederne cm, m3/s, h, km/h og kW må benyttes.

— For vandveje er der ikke noget afsnit om objekter. For objekter (broer osv.) skal afsnittet vandveje medtages.

— Placeringskoden i henhold til den tekniske specifikation for elektronisk skibsmelding skal bruges som entydigt ID.

6.1.4.1. Emnekoder i efterretninger for skippere

I det følgende forklares betydningen af de forskellige emnekoder og de situationer, som disse bruges til at definere.

Blokering

Hvis ingen form for sejlads er mulig:

— gennem alle slusekamre i en sluse

— gennem alle fag i en bro

— forbi et bestemt punkt i farvandet

— i et bestemt afsnit af farvandet.

Delvis blokering

Hvis begrænset sejlads er mulig:

— gennem et eller flere slusekamre, hvoraf mindst et er åbent

— gennem et eller flere fag af en bro, hvoraf mindst et er åbent

— forbi et bestemt punkt i farvandet, hvor en del af farvandet er åbent.

Forsinkelse

Hvis der opstår en tidsbegrænset forhindring ved en bro, en sluse eller et afsnit af farvandet mellem en bestemt start- og slutdato.

For eksempel: forsinkelse på højst 2 timer den 13. november mellem 08:00 og 17:00.

Kodet:

date_start: 20021113 date_end: 20021113 time_start: 0800 time_end: 1700 limitation_code: Delay position_code: All value: 2

Ingen betjening

Hvis en bevægelig bro ikke er betjent i en bestemt periode. Denne periode skal ligge inden for normal åbningstid.

Manglende betjening af en sluse er en »Blokering« eller »Forsinkelse«.

Manglende betjening af en bevægelig bro betyder, at det stadig er muligt at passere under broen. Ellers er der tale om en »Blokering«.

Ændret betjening

Ved ændring af den normale åbningstid for en sluse eller en bro.

Dette betyder normalt en begrænsning af åbningstiden på grund af arbejder og ikke en udvidelse.

En begrænsning af åbningstiden for en sluse medfører normalt en blokering.

Hvis en sluse for eksempel normalt er åben mellem 06:00 og 20:00, og åbningstiden nu begrænses til mellem 10:00 og 14:00, medfører dette en blokering mellem 06:00 og 10:00 og endnu en blokering mellem 14:00 og 20:00.

En begrænsning af åbningstiden for en bro betyder normalt »Ingen betjening«.

Fartøjslængde

Hvis et sted har kortere tilladt/mulig maksimallængde for passerende fartøjer.

Dette forekommer normalt ved en sluse (halvt slusekammer).

Frigang, bredde

Hvis et sted har mindre maksimalbredde for passerende fartøjer.

Dette forekommer ved arbejder på en sluse/bro.

Dette emne bruges også, hvis farvandet har mindre bredde, selv om dette ikke har nogen indflydelse på vandvejens maksimale bredde.

Fartøjets højde over vandlinjen

Hvis et sted har lavere tilladt maksimalhøjde for passerende fartøjer.

Frigang i højden

Dette forekommer, når den lodrette frigang lokalt er reduceret af for eksempel malerudstyr.

Fartøjets dybgang

Hvis et sted har mindre tilladt maksimal dybgang for passerende fartøjer.

Vanddybde

Hvis den mindste loddede dybde ændres. Dette har ingen betydning for den maksimale dybgang.

Fortøjning forbudt

Hvis fortøjning er forbudt et sted i farvandet.

Ændring af sømærker

Hvis der sker ændringer af sømærker i farvandet, der anvendes til navigation, såsom bøjer, fyr, sektorlys, advarselsmærker osv.

Arbejder

Andre aktiviteter i eller ved farvandet, som ikke hører ind under de nævnte emner.

Opmudring

Opmudringsaktiviteter, hvor ingen af de øvrige nævnte emner finder anvendelse.

Aktiviteter

Aktiviteter, hvor ingen af de øvrige nævnte emner finder anvendelse.

Begivenhed

Begivenheder (rostævner, fyrværkeri osv.), hvor ingen af de øvrige nævnte emner finder anvendelse.

Meddelelse

Alle andre meddelelser, hvor ingen af de øvrige (strukturerede) emner finder anvendelse.

Meddelelse trukket tilbage

Meddelelsen skal offentliggøres som et serienummer af den oprindelige meddelelse.

Hvis der er flere mulige emner for samme meddelelse, vælges den begrænsning, der har størst indvirkning på skibsfarten.

6.1.4.2. Forklaring af iskoder

Betydningen af iskoderne, der anvendes i XML-definitionen, beskrives i referencetabellerne for efterretninger for skippere på http://ec.europa.eu/transport/iw/index_en.htm.

Tykkelsen, der angives i kolonne 2 af ice_condition_code, opgives kun som en gennemsnitlig tykkelse. Beskrivelsen skal bruges til at vælge koden til en bestemt situation.

6.1.4.3. Kodning af begrænsningsperioder

Begrænsningsperioden skal kodes med

— date_start

— date_end

— time_start

— time_end

— interval_code

Eftersom begrænsningsperioden har stor betydning for rejseplanlægningen, skal begrænsningsperioderne kodes i overensstemmelse med følgende eksempler:

Begrænsningsperiode date_start date_end time_start time_end interval_code 2005-01-01, 07:00 til 2005-01-31, 20:00 20050101 20050131 0700 2000 Kontinuerligt (C) 2005-01-01 til 2005-01-31, hver dag fra 07:00 til 20:00 20050101 20050131 0700 2000 Dagligt (M) 2005-01-01 til 2005-01-31, alle hverdage (mandag til fredag) fra 07:00 til 20:00 20050101 20050131 0700 2000 Mandag til fredag (M) 2005-01-01 til 2005-01-21, hver uge fra mandag 07:00 til fredag 20:00 20050103 20050107 0700 2000 Kontinuerligt (C) 20050110 20050114 0700 2000 Kontinuerligt (C) 20050117 20050121 0700 2000 Kontinuerligt (C) 2005-01-01 til 2005-01-31, hver dag fra 07:00 til 20:00 undtagen 2005-01-06 20050101 20050131 0700 2000 Dagligt (M) 20050106 20050106 Undtagen (M)